ཡིག་རྙིང་འདི་ནི་བོན་གྱི་གཏོ་གླུད་མདོས་ཀྱི་ཆོ་ག་སྒྲུབ་པའི་གོ་རིམ་དང་ཡང་ན་སྒྲུབ་སྲོལ་གྱི་རྣམ་པ་དེ་ལྷ་སྒྲུང་དང་གཏམ་རྒྱུད་ཀྱི་ཚུལ་དུ་བཤད་པ་ཞིག་ཡིན་ཞིང་།གླུད་ནི་བསླུ་བའམ་ཚུར་ཉོ་བའམ་བསླུས་པའི་དོན་ཏེ།དངོས་པོ་ག་གེ་མོ་ཞིག་ཏུ་བརྩིས་ནས་དེ་རིན་ཐང་དེ་རང་དང་མ་མཉམ་པའི་དངོས་པོ་གཞན་ཞིག་དང་བརྗེ་རུང་བར་འདོད་ལ།ཆོ་ག་དེ་ཡང་མཆོད་པ་གཤོམ་པ་པོ་དང་ལྷ་འདྲེ་གཉིས་དབར་བརྗེ་རེས་བྱེད་པའི་རྨང་གཞིའི་ཐོག་ཆགས་སྒྲུབ་དང་།མཉམ་གཉིས་བརྗེ་བ་ཞེས་པ་དེ་ཡང་གང་ཞིག་ལྷ་སྲིན་གྱིས་འཕྲོག་ནས་འཁྱེར་བ་དེ་དང་གནོད་འཚེ་ཕོག་ཡུལ་གྱི་མི་སྒེར་རམ་གྲོང་ཚོ་སྤྱི་ཡོངས་ལ་ཕན་ཕྱིར་བཏང་བའི་བསླུ་རིན་གཉིས་གོ་མཚུངས་པའི་དོན་ལ་གོ་བ་ཡིན་ཞེས་པ་ལྟར།༼གནག་རབས༽ནི་ལྷ་ཀླུ་གཉན་གསུམ་ལ་གཏད་པའི་སྔགས་དང་རང་གི་དགྲ་དང་ཡང་ན་མ་རུངས་པའི་གདོན་སོགས་སྲན་ཆུང་ཕྱེ་མར་གྱིས་འདྲ་བཟོ་བྱས་ཏེ་བསླུ་བའི་ཆོ་ག་ཞིག་ཡིན།དེར་བོན་གྱི་ཡིག་རྙིང་ཁག་མང་པོ་ཞིག་ཏུ་བསྐྱར་ཟློས་དང་ཡང་ན་མཐོང་རྒྱུགས་ཆེ་བའི་ཐ་སྙད་མིང་ཚིག་གི་སྐོར་མང་པོ་ཞིག་ཡོད།